b'\n_START_ARTICLE_\nTatari\n_START_PARAGRAPH_\nTatari so tur\xc5\xa1ko ljudstvo, ki \xc5\xbeivi v Ruski federaciji, v Povol\xc5\xbeju (avtonomni republiki Tatarstan, Ba\xc5\xa1kortostan in sosednja obmo\xc4\x8dja) ter v Sibiriji. So drugi naj\xc5\xa1tevilnej\xc5\xa1i narod Ruske federacije. Ve\xc4\x8dje skupine Tatarov \xc5\xbeivijo tudi v Uzbekistanu, Kazahstanu in Ukrajini. Govorijo tatar\xc5\xa1\xc4\x8dino, ki spada med tur\xc5\xa1ke jezike._NEWLINE_Tatari so ime prevzeli od mongolskih zavojevalcev, ki so v 13. stoletju vdrli v dana\xc5\xa1njo Rusijo ter se pome\xc5\xa1ali s povol\xc5\xa1kimi Prabolgari ter drugimi tur\xc5\xa1kimi in ugrofinskimi ljudstvi. V antropolo\xc5\xa1kem smislu danes zdru\xc5\xbeujejo elemente evropske in mongolske rase.'